CELEX: 62009CA0075
Language: da
Date: 2010-06-17 00:00:00
Title: Sag C-75/09: Domstolens dom (Fjerde Afdeling) af 17. juni 2010 — Agra Srl mod Agenzia Dogane Ufficio delle Dogane di Alessandria (anmodning om præjudiciel afgørelse fra Commissione Tributaria Provinciale di Alessandria — Italien) (Forordning (EØF) nr. 2913/92 — EF-toldkodeksen — artikel 221, stk. 3 og 4 — efteropkrævning af toldskyld — forældelse — handling, der vil kunne give anledning til retsforfølgning)

14.8.2010   
            
            
               DA
            
            
               Den Europæiske Unions Tidende
            
            
               C 221/11
            
         Domstolens dom (Fjerde Afdeling) af 17. juni 2010 — Agra Srl mod Agenzia Dogane Ufficio delle Dogane di Alessandria (anmodning om præjudiciel afgørelse fra Commissione Tributaria Provinciale di Alessandria — Italien)
   (Sag C-75/09) (1)
   
   (Forordning (EØF) nr. 2913/92 - EF-toldkodeksen - artikel 221, stk. 3 og 4 - efteropkrævning af toldskyld - forældelse - handling, der vil kunne give anledning til retsforfølgning)
   2010/C 221/17
   Processprog: italiensk
   
      Den forelæggende ret
   
   Commissione Tributaria Provinciale di Alessandria
   
      Parter i hovedsagen
   
   
      Sagsøger: Agra Srl
   
      Sagsøgt: Agenzia Dogane Ufficio delle Dogane di Alessandria
   
      Sagens genstand
   
   Anmodning om præjudiciel afgørelse — Commissione Tributaria Provinciale di Alessandria — fortolkning af artikel 221, stk. 3 og 4, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302, s.1) — opkrævning af toldskylden — overskridelse af fristen for meddelelse af det toldbeløb, der skal opkræves i tilfælde, hvor toldskylden er opstået på grund af en handling, der vil kunne give anledning til strafretlig forfølgning — national lovgivning, hvorefter fristen suspenderes indtil afgørelsen i straffesagen vedrørende den handling, der gav anledning til toldskylden, har retskraft
   
      Konklusion
   
   Artikel 221, stk. 3 og 4, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks, som ændret ved Europa-Parlamentets og Rådets forordning (EF) nr. 2700/2000 af 16. november 2000, skal fortolkes således, at den ikke er til hinder for en national lovgivning, hvorefter forældelsesfristen løber fra tidspunktet, hvor kendelsen eller dommen i straffesagen er blevet endelig, såfremt den manglende betaling af told har årsag i et strafbart forhold.
   
      (1)  EUT C 102 af 1.5.2009.